CELEX: 52009XX0326(03)
Language: et
Date: 2008-12-23 00:00:00
Title: Otsus nr 844, 23. detsember 2008 , millega avatakse vastavalt maapõuevarade seaduse artikli 2 lõike 1 punktile 3 lubade andmise pakkumismenetlus seoses nafta ja maagaasi (maapõuevarade) geoloogilise luure ja uurimisega maatükil 1-10 Botevo , mis asub Vratsa ja Montana piirkonnas ning millega teatatakse kavandatud pakkumismenetlusest lubade andmiseks

26.3.2009   
            
            
               ET
            
            
               Euroopa Liidu Teataja
            
            
               C 72/56
            
         
      OTSUS nr 844,
   23. detsember 2008,
   millega avatakse vastavalt maapõuevarade seaduse artikli 2 lõike 1 punktile 3 lubade andmise pakkumismenetlus seoses nafta ja maagaasi (maapõuevarade) geoloogilise luure ja uurimisega maatükil 1-10 „Botevo”, mis asub Vratsa ja Montana piirkonnas ning millega teatatakse kavandatud pakkumismenetlusest lubade andmiseks
   (2009/C 72/08)
   BULGAARIA VABARIIK
   MINISTRITE NÕUKOGU
   Maapõuevarade seaduse artikli 5 lõike 2, artikli 42 lõike 1 punkti 1 ja artikli 44 lõike 3 kohaselt ning võttes arvesse energiaseaduse artikli 4 lõike 2 punkti 16 ja artikli 1 lõiget 24a,
   ON MINISTRITE NÕUKOGU VASTU VÕTNUD JÄRGMISE OTSUSE:
   
               1.
            
            
               Avatakse pakkumismenetlus seoses toornafta ja maagaasi geoloogilise luure ja uurimisega maatükil 1-10 „Botevo”, pindalaga 280,58 km2 ning koordinaatidega, mis on määratletud ja märgitud geoloogilise luure ja uurimise lepingu eelnõule (mis on pakkumisdokumentide lahutamatu osa) lisatud kaardil.
            
         
               2.
            
            
               Teatatakse, et punkti 1 kohane lubade andmine põhineb pakkumismenetluse tulemustel.
            
         
               3.
            
            
               Määratakse kindlaks, et geoloogilise luure ja uurimise load kehtivad viis aastat pärast geoloogilise luure ja uurimise lepingu jõustumist ning kõnealust tähtaega võib vastavalt maapõuevarade seaduse artikli 31 lõikele 3 pikendada.
            
         
               4.
            
            
               Punkti 1 kohane lubade andmise pakkumismenetlus toimub 150. päeval pärast käesoleva otsuse avaldamist Euroopa Liidu Teatajas, Bulgaaria majandus- ja energeetikaministeeriumi hoones aadressil Triaditza 8, Sofia.
            
         
               5.
            
            
               Pakkumisdokumentide ostmise tähtaeg on 120. päeval pärast käesoleva otsuse avaldamist Euroopa Liidu Teatajas, kell 17.00.
            
         
               6.
            
            
               Pakkumismenetlusel osalemise teatise esitamise tähtaeg on 130. päeval pärast käesoleva otsuse avaldamist Euroopa Liidu Teatajas, kell 17.00.
            
         
               7.
            
            
               Pakkumiste esitamise tähtaeg on 144. päeval pärast käesoleva otsuse avaldamist Euroopa Liidu Teatajas, kell 17.00.
            
         
               8.
            
            
               Isiklik kohalolek pakkumismenetlusel ei ole nõutav.
            
         
               9.
            
            
               Pakkumisdokumentide hind on 500 BGN. Pakkumisdokumente saab osta majandus- ja energeetikaministeeriumi kabinetis nr 802, aadressil Triaditza 8, Sofia, otsuse punktis 5 sätestatud aja jooksul.
            
         
               10.
            
            
               Pakkumismenetlusel osalejad peavad vastama maapõuevarade seaduse artikli 23 lõikes 1 kindlaksmääratud nõuetele.
            
         
               11.
            
            
               Pakkumisi hinnatakse esitatud tööprogrammi, keskkonnakaitsevahendite, koolituste, boonuste ning osalejate haldus- ja finantssuutlikkuse alusel.
            
         
               12.
            
            
               Pakkumismenetlusel osalemise rahaline tagatis on 10 000 BGN, mis tuleks maksta punktis 6 määratud tähtajaks majandus- ja energeetikaministeeriumi pangakontole, nagu on märgitud pakkumisdokumentides.
            
         
               13.
            
            
               Kui taotlejal ei lubata pakkumismenetlusel osaleda, tagastatakse rahaline tagatis 14 päeva jooksul pärast vastava teate edastamist taotlejale.
            
         
               14.
            
            
               Eduka taotleja rahalist tagatist ei tagastata, muude taotlejate rahalised tagatised tagastatakse 14 päeva jooksul pärast ministrite nõukogu otsuse avaldamist geoloogilise luure ja uurimise lubade andmise kohta Bulgaaria ametlikus väljaandes.
            
         
               15.
            
            
               Pakkumismenetlusel osalemise teatised ja taotlejate ettepanekud pakkumismenetluse tingimuste kohta tuleks esitada majandus- ja energeetikaministeeriumile aadressil Triaditza 8, vastavalt maapõuevarade seaduse artikli 46 nõuetele.
            
         
               16.
            
            
               Pakkumised peavad vastama pakkumisdokumentides esitatud nõuetele ja tingimustele.
            
         
               17.
            
            
               Pakkumismenetlus toimub ka siis, kui menetlusel on lubatud osaleda vaid ühel taotlejal.
            
         
               18.
            
            
               Majandus- ja energeetikaministeerium on volitatud:
               
                           18.1.
                        
                        
                           saatma käesoleva otsuse teksti avaldamiseks Euroopa Liidu Teatajas ja Bulgaaria ametlikus väljaandes, samuti ministrite nõukogu veebisaidil;
                        
                     
                           18.2.
                        
                        
                           määrama komitee pakkumismenetluse korraldamiseks ja läbiviimiseks.
                        
                     
         
               19.
            
            
               Käesoleva otsuse kohta esitatud kaebused võib saata kõrgeimale halduskohtule 14 päeva jooksul pärast otsuse avaldamist Euroopa Liidu Teatajas.
            
         
      
         
            Peaminister
         
         Sergeï STANISHEV
         
      
      
         
            Ministrite Nõukogu Peasekretär
         
         Veselin DAKOV
         
      
      
         Tõendatud koopia
         
            Riigikantselei Direktor
         
         Veselin DAKOV